OzLabs/hebrew-wiki-articles huggingface dataset:
נחום פונדק

נחום (הרברט) פּוּנְדָק (פּוּנְדִיק) (בדנית: Herbert Pundik; 23 בספטמבר 1927 – 8 בדצמבר 2019) היה עיתונאי ישראלי-דני. היה במשך שנים רבות עורך של היומון הדני "פוליטיקן". במקביל, היה במשך שנים רבות עורכו של "דבר השבוע" - המוסף השבועי של היומון "דבר". ב-2010 סיפר שהיה סוכן "המוסד" במשך כעשר שנים בשנות ה-60.

==קורות חיים==
הרברט פונדק נולד בשנת 1927 בקופנהגן בירת דנמרק למשפחה שהיגרה לשם מאוקראינה. ב-1943, בגיל 16 נמלטה משפחתו לשוודיה מדנמרק שהייתה תחת השלטון הנאצי, במבצע הצלת יהודי דנמרק. במלחמת העצמאות הגיע לישראל והתנדב לצה"ל, לחם במסגרת גדוד 32 של חטיבת אלכסנדרוני, ובין היתר השתתף בכיבוש טנטורה, קרב עליו כתב גם בזכרונותיו, ובמבצע "בתק" לכיבוש מג'דל צאדק. ב-1954 עלה לישראל עם אשתו (רות לבית גינזבורג, לה נישא ב-1953) ובנם בן השנתיים אורי, והשתקע בתל אביב.

משנת 1955 שימש ככתב לענייני חוץ של היומון הדני "אינפורמשיון" ובשנת 1956 הצטרף ליומון הדני "פוליטיקן", ככתב נודד שבסיסו בתל אביב. בשנת 1969 מונה למזכיר מערכת "פוליטיקן", בשנת 1970 מונה לעורך הראשי של "פוליטיקן", וכיהן בתפקיד זה עד לשנת 1993. בתקופתו הפך העיתון לנפוץ ביותר בדנמרק. במהלך תקופה זו המשיך להתגורר עם משפחתו בתל אביב, תוך כדי נסיעות תכופות לקופנהגן.

מ-1993 הוא שימש ככתב בכיר לענייני חוץ ב"פוליטיקן" ומ-2002 הוא שימש כחבר במועצת המנהלים של העיתון.

בנו הבכור, סגן , נהרג במלחמת יום הכיפורים.
בן נוסף, ד"ר רון פונדק, היה ממתכנני הסכמי אוסלו, ונפטר ממחלה בשנת 2014. לנחום פונדק בת נוספת, מיכל פונדק, פעילת שמאל ומטפלת זוגית.

נפטר ב-8 בדצמבר 2019.

==ספריו==

* בדנמרק זה לא יכול לקרות: מבצע הברחת יהודי דנמרק לשוודיה באוקטובר 1943, תל אביב: זמורה-ביתן, תשנ"ו.

<div class="mw-content-ltr">
* Israel fra 1948 til 1958: fra politisk selvstaendighed mod økonomisk uafhaengighed , [København?]: Dansk-Israelsk-Selskab, 1959.
* Israel, 2. udg., Copenhagen: Gyldendal, 1968.
</div>

==קישורים חיצוניים==

* [http://politiken.dk/debat/profiler/pundik/ דף המאמרים של פונדק בעיתון הדני "פוליטיקן"] 
* [http://www.yadvashem.org/yv/he/righteous/stories/related/pundik_memoirs.asp מתוך זיכרונותיו של הרברט פונדיק], באתר יד ושם
* 
<div class="mw-content-ltr">
* Lasse Ellegaard, [http://www.information.dk/225670 Ja, jeg var agent for Mossad], Information, 2010-02-26
</div>
* , , 
* 
* 
* 
*[https://web.archive.org/web/20190126164447/https://www.humanityinaction.org/knowledgebase/505-the-final-day-of-my-childhood הקלטה של נחום פונדק מספר באנגלית] את סיפור הבריחה מדנמרק לשוודיה באוקטובר 1943.

==הערות שוליים==

קטגוריה:עורכי עיתונים ישראלים
קטגוריה:עיתונאים ישראלים
קטגוריה:עיתונאים יהודים דנים
קטגוריה:סגל דבר
קטגוריה:אנשי המוסד
קטגוריה:אבות שכולים: חללי צה"ל
קטגוריה:ישראלים ילידי דנמרק
קטגוריה:קופנהגן: אישים
קטגוריה:ילדים בשואה: דנמרק
קטגוריה:ישראלים שנולדו ב-1927
קטגוריה:ישראלים שנפטרו ב-2019
קטגוריה:דנים שנפטרו ב-2019
יוהאן ט'סרקלס פון טילי

יוהאן ט'סרקלס פון טילי (בגרמנית: Johann ’t Serclaes Graf von Tilly; 1559, בלגיה - 15 באפריל 1632, אינגולשטאדט), הידוע גם בכינויים רוזן טילי או הגנרל טילי, היה מצביא שפעל בשירות האימפריה הרומית הקדושה והיה מפקד צבאות הליגה הקתולית במהלך מלחמת שלושים השנים. נהרג בקרב ריין מול מלך שוודיה גוסטבוס אדולפוס.

==ביוגרפיה==
יוהאן טילי נולד בטירת טילי באזור בלגיה של ימינו, אז בהולנד הנתונה תחת שלטון ספרד. התחנך בקלן, שם קיבל חינוך ישועי, ובגיל חמש עשרה הצטרף לצבא הספרדי ולחם בקרבות המרד ההולנדי. כמו כן השתתף במצור על אנטוורפן, אחר כך לחם בצבא האימפריה הרומית הקדושה נגד העות'מאנים בהונגריה וטרנסילבניה. אחר כך נשאר עם רודולף השני בפראג עד שמינה אותו מקסימיליאן הראשון, דוכס בוואריה למפקד צבאות הליגה הקתולית.

כשפרצה מלחמת שלושים השנים היו המורדים הבוהמים במצב מצוין – הם זכו לתמיכה מריינלנד-פפאלץ, מטרנסילבניה, מהולנד ומהאימפריה העות'מאנית. כמו כן פרוטסטנטים אוסטרים מאוסטריה עילית ומאוסטריה תחתית ארגנו גדודים לוחמים בפיקודם של היינריך מתיאס פון תורן וארנסט פון מנספלד והגיעו עד וינה ממש. אולם הקיסר פרדיננד השני הצליח לשכנע את ספרד הקתולית לסייע לו, וכך פלשו הכוחות הקיסריים והספרדים לאוסטריה התחתית, וכוחות הליגה הקתולית בפיקודו של טילי לאוסטריה עילית. לאחר מכן התאחדו הכוחות ופלשו לבוהמיה, ובקרב ההר הלבן שנערך בסמוך לפראג הביס טילי את מלך בוהמיה פרידריך והדיח אותו, ובוהמיה נותרה בשליטת בית הבסבורג במשך 300 שנים. לאחר מכן הכניע טילי את שאריות הצבא הפרוטסטנטי אוסטרי בפיקודו של מנספלד שניסו לחבור לכוחות ההולנדיים.

אולם אז פלש צבא דני שמנה כ-20,000 חיילים בפיקודו של כריסטיאן הרביעי, מלך דנמרק לכמה נסיכויות גרמניות. הכוח הדני נהנה מתמיכה מהולנד וסקוטלנד, וכן מראש ממשלת צרפת הקרדינל רישלייה. הקיסר הבין שצבאו של טילי לא יוכל לעצור את הצבא הדני, ונאלץ לשכור את שירותיו של אלברכט פון ולנשטיין. מלך דנמרק, שלא ידע על כוחותיו של ולנשטיין אלא רק על אלו של טילי, נאלץ לסגת במהירות. אולם טילי השיג את צבאו בקרב לותר והשמיד אותו בעוד ולנשטיין מתקדם לעבר שטרלזונד. לאחר זמן מה פיטר הקיסר את ולנשטיין וכעת היה טילי המפקד היחיד של הכוחות הקתוליים.

ייתכן שהמלחמה יכלה להיגמר כעת, אולם מלך שוודיה גוסטבוס אדולפוס, שחשש מפני שכן קתולי חזק יתר על המידה, פלש גם הוא לגרמניה ונהנה כמו צבא דנמרק לפניו מתמיכה הולנדית, צרפתית, וסקוטית. בקרב ברייטנפלד (1631) הובס טילי בפני השוודים, ובקרב ריין הובס שוב, והפעם מת מפגיעת כדור תותח.

לחובתו של טילי נרשמו מספר פשעי מלחמה: בין היתר, הוא הורה ב-1631 לדוכס גוטפריד היינריך פון פפנהיים לטבוח באזרחיה הפרוטסטנטיים של מגדבורג.

==קישורים חיצוניים==

* 

קטגוריה:מלחמת שלושים השנים
קטגוריה:אנשי צבא האימפריה הרומית הקדושה
קטגוריה:גנרל-פלדמרשלים בצבא האימפריה הרומית הקדושה
קטגוריה:ילידי 1559
קטגוריה:נפטרים ב-1632
אמברוסיו ספינולה

[[כניעת ברדה ספינולה במרכז]]
אמברוסיו ספינולה (בספרדית: Ambrosio Spínola; 1569 ג'נובה - 25 בספטמבר 1630 מנטובה) היה מרקיז ואיש צבא ספרדי ממוצא איטלקי שלקח חלק פעיל במלחמת שמונים השנים, ופיקד גם על כוח ספרדי שנשלח לסייע לפרדיננד השני, קיסר האימפריה הרומית הקדושה בדיכוי המרד הבוהמי שהוביל למלחמת שלושים השנים. כמו כן שימש כמושל מילאנו במשך שנה אחת עד מותו.

ב-1625 הטיל מצור כנגד הוראת הממונים עליו על העיר ההולנדית ברדה והכניע אותה, אירוע שהונצח בציורו המפורסם של הצייר הספרדי דייגו ולסקס, כניעת ברדה.

==קישורים חיצוניים==

* 

קטגוריה:אבירי מסדר גיזת הזהב
קטגוריה:מלחמת שלושים השנים
קטגוריה:גנרלים ספרדים
קטגוריה:אנשי צבא איטלקים
קטגוריה:ילידי 1569
קטגוריה:נפטרים ב-1630
שולטוואדקרט

שולטוואדקרט (בהונגרית: Soltvadkert, בקרואטית: Vakier, בדומה לשמה העתיק של העיר בהונגרית, Vadkert) היא עיר במחוז באץ'-קישקון, הונגריה. העיר מוקפת במספר אזורים של הפארק הלאומי קישקונשאג (Kiskunság), בהם האגם וואדקרט, המכונה גם בודוש-טו (Büdös-tó), והיא ידועה בתור אתר תיירותי. בקיץ מתקיימים בעיר מספר קונצרטים ופסטיבלים. תעשיית היין בעיר היא בת מאות שנים.

==היסטוריה==
העיר נקראה שולטוואדקרט מאז שנת 1900. לפני כן היא נקראה וואדקרט (Vadkert, "גן פרא" בהונגרית), בהתייחס לאופי הסביבה בתקופה זו.

העיר נוסדה בשנת 1376 וכאשר הייתה תחת שלטון האימפריה העות'מאנית עזבה, גורשה או נהרגה רוב אוכלוסייתה. במאה ה-18 החלה העיר לעבור תהליך של פיתוח תיירותי ומסחרי. ב-1722 הגיעו מספר משפות קלוויניסטיות לעיר. בתחילת שנות ה-40 של המאה ה-18 הובאו אל העיר מתיישבים גרמנים, ואלה הקימו בה כנסייה לותרנית. עם זאת, הקתולים בעיר הרסו את הכנסייה. זו נבנתה מחדש, אך נהרסה שוב, וכך חזר התהליך מספר פעמים. הכנסייה הלותרנית הקיימת בעיר כיום נבנתה בשנת 1837. היא עדיין עומדת על תלה, ובה שלושה פעמונים שעדיין נמצאים בשימוש. כנסייה זו משרתת קהילה לותרנית הפועלת כיום בעיר. כמו כן פעילים כיום בעיר כמה מאות בפטיסטים. לאחר מלחמת העולם הראשונה הגיעו לעיר פעילים מהכנסייה הפנטקוסטלית וייסדו גם הם קהילה בעיר, קהילה שקיימת עד היום.

==יהודים==
לפני הכיבוש הגרמני במרס 1944 היו בעיר כ-400 יהודים, שהשתייכו לקהילה האורתודוקסית. בסוף מאי 1944 רוכזו יהודי העיר בגטו וביוני הוצעדו תושבי הגטו 26 קילומטרים לבית חרושת לנחושת גופרתית בקצ'קמט, משם גורשו לאושוויץ. כיום מעיד רק בית הקברות היהודי על קיום קהילה יהודית בעיר בעבר.

לאחר השואה, התקיימה קהילה יהודית במקום בראשה עמד הרב שמעון יחזקאל יעקובוביץ, שאף פתח ישיבה במקום שהייתה אחת משתי הישיבות היחידות בהונגריה. הקהילה התפזרה בעקבות דיכוי המרד ההונגרי ב־1956.

== נולדן בעיר ==
* אימרה סקיי<ref>Az engedélyt tartalmazó BM rendelet száma/évszáma: 11009/1905. Forrás: MNL-OL 30806. mikrofilm 433. kép 3. karton. Névváltoztatási kimutatások 1905. év 42. oldal 28. sor</ref> היה רופא שיניים יהודי-הונגרי-בריטי.

==קישורים חיצוניים==

* 
* 

== הערות שוליים ==

קטגוריה:הונגריה: ערים
קטגוריה:קהילות יהודיות בהונגריה
קטגוריה:גטאות בהונגריה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-14
טור דאון אנדר

טור דאון אנדר (אנגלית: Tour Down Under) הוא מרוץ אופני כביש שנתי הנערך בסביבות העיר אדלייד שבאוסטרליה הדרומית, ובו משתתפים רוכבי אופניים מכל העולם. לאחר שראש ממשלת אוסטרליה הדרומית מייק ראן ושרת התיירות ג'יין לומקס סמית' פתחו במסע פרסום לשדרוגו, נכלל המרוץ בסבב המקצועני של האיגוד הבין-לאומי לאופניים ב-2008, ושנה לאחר מכן נכלל בסבב העולמי החדש.

== מסלול ==
מסלול המרוץ עובר בסביבותיה של העיר אדלייד, והוא נע משטוח לגלי. אין במרוץ טיפוסים קשים במיוחד, ונוסף על כך מסתיימים רוב הקטעים בספרינט קבוצתי, עובדה שמותירה את מרבית המטפסים המקצועיים מחוץ למרוץ.

הטמפרטורות היומיות באוסטרליה הדרומית בחודש ינואר, בו נערך המרוץ, גבוהות ועשויות להגיע ל-40 מעלות.

=== חולצות ===
הרוכב בעל הזמן המצטבר הנמוך ביותר בתום כל שלב ובסיום המרוץ לובש את חולצת האוכרה. צבע האוכרה הוא אחד מצבעיה של אוסטרליה, וזהו המרוץ היחיד בסבב העולמי המשתמש בצבע זה.

== מסורת ==
במהלך השנים התפתחה במרוץ מסורת לפיה האוהדים בוחרים לעצמם רוכב עלום שם, שלרוב אינו דובר אנגלית, ומתייחסים אליו ככוכב לאורך כל המרוץ, צועקים את שמו, מעודדים אותו, ומתקהלים סביבו בסוף כל קטע על מנת לבקש חתימה.

== רשימת מנצחים ==
{|class="wikitable"
!שנה!!רוכב||קבוצה
|-
|1999|| סטיוראט אוגריידי|| קרדיט אגריקול
|-
|2000|| ז'יל מייניה|| AG2R פרבויאנס
|-
|2001|| סטיוראט אוגריידי||קרדיט אגריקול
|-
|2002|| מייקל רוג'רס||המוסד האוסטרלי לספורט
|-
|2003|| מיקל אסטרלוסה||AG2R פרבויאנס
|-
|2004|| פטריק יונקר||אוניברסיטת אוסטרליה הדרומית
|-
|2005|| לואיס לאון סאנצ'ס|| ליברטי-סגורוס ורת
|-
|2006||סיימון גרנס||AG2R פרבויאנס
|-
|2007||מרטין אלמיגר||AG2R פרבויאנס
|-
|2008||אנדרה גרייפל||קבוצת Highroad
|-
|2009||אלן דייוויס||קוויק סטפ
|-
|2010||אנדרה גרייפל||קבוצת HTC-קולומביה
|-
|2011||קמרון מאייר||גרמין-סרוולו
|-
|2012||סיימון גרנס||גרינאדג'
|-
|2013|| טום-ילט סלאחטר||בלנקו
|-
|2014||סיימון גרנס||אוריקה-גרינאדג'
|-
|2015||רוהאן דניס||BMC
|-
|2016||סיימון גרנס||אוריקה-גרינאדג'
|-
|2017||ריצ'י פורט||BMC
|-
|2018||דריל אימפי||מיצ'לטון - סקוט
|-
|2019||דריל אימפי||מיצ'לטון - סקוט
|-
|2020||ריצ'י פורט||טרק-סגפרדו
|-
|2021||המרוץ בוטל בשל מגפת הקורונה באוסטרליה||
|-
|2022||המרוץ בוטל בשל מגפת הקורונה באוסטרליה||
|-
|2023||ג'יי ויין||יו. איי. אי. אמירטס
|-
|2024||סטיבן ויליאמס ||ישראל - פרמייר טק
|}

== קישורים חיצוניים ==

* 

== הערות שוליים ==

קטגוריה:מרוצי אופניים
קטגוריה:תחרויות ספורט באוסטרליה
קטגוריה:אוסטרליה הדרומית
קטגוריה:מרוצי וורלד טור
קטגוריה:אוסטרליה: אופניים
משינה Unplugged

משינה Unplugged הוא אלבום ההופעה השלישי של להקת הפופ רוק הישראלית משינה. הוא הוקלט בשנת 2008 במתחם רדינג 3 בתל אביב ויצא לאור בשנת 2012.

האלבום הוא אלבום כפול והוא כולל את מיטב השירים המוכרים ביותר של להקה ("הכוכבים דולקים על אש קטנה", "את לא כמו כולם") וגם שירים שזכו לפחות הצלחה ("פולארויד", "ג'וני האדום") בכלים אקוסטיים ובעיבודים שונים ומחודשים.

האלבום גם כולל שני שירים של יובל בנאי מאלבומי סולו ("לא יכול לעצור את זה", "מעבר להרים"ׂ).

אל ההקלטה הצטרף אחיו של איגי דיין - נאור דיין בגיטרה.

לאלבום יצאה גם מהדורת DVD ובה השירים שבדיסק ובנוסף להם "העמותה לחקר התמותה" ו"אחכה לך בשדות".

== רשימת השירים ==
# אז למה לי פוליטיקה עכשיו
# אישה 
# בדרך אל הים
# פולארויד
# את לא כמו כולם
# לא יכול לעצור את זה
# מעבר להרים
#התשובה
# אבל אין
#הכוכבים דולקים על אש קטנה
# בואי וניפול
# כולם אומרים לי תזהר
# את באה לבקר
# ג'וני האדום

== משתתפים ==
*יובל בנאי - שירה, גיטרה אקוסטית.
*שלומי ברכה - גיטרה אקוסטית, קולות.
*מייקל בנסון - גיטרה בס אקוסטית, קולות.
*איגי דיין - תופים, קולות.
*אבנר חודורוב - קלידים, אקורדיון, סקסופון, קולות.
*נאור דיין - גיטרה אקוסטית.

קטגוריה:אלבומי משינה
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
ג'וזפין האל

ג'וזפין האל (באנגלית: Josephine Hull; 3 בינואר 1877 – 12 במרץ 1957) הייתה שחקנית תיאטרון וקולנוע אמריקאית, זוכת פרס אוסקר לשחקנית המשנה הטובה ביותר ופרס}} גלובוס הזהב לשחקנית המשנה הטובה ביותר לשנת 1950 על הופעתה בסרט "הארווי".

== ביוגרפיה ==
האל נולדה בכפר ניוטנוויל שבמסצ'וסטס בשם מרי ג'וזפין שרווד. בתם של מרי אליזבת טוויקבארי וויליאם שרווד. היא למדה מוזיקה בקונסרבטוריון למוזיקה של ניו אינגלנד ואומנויות ב"מכללת רדקליף". החלה להופיע על במות בצעירותה כנערת מקהלה ופרשה לאחר מספר שנים לאחר מותו של בעלה השחקן שלי האל. היא חזרה לבמות הבידור בשנת 1923 הפעם תחת השם "ג'וזפין האל".
האל בנתה לעצמה שם במשך למעלה מ-30 שנות עשייה בבמות בניו יורק ובברודוויי.

ב-1944 שיחקה האל בקומדיית הפשע הקלאסית של פרנק קאפרה "רעל ותחרה" בתור הדודה אבי ברוסטר. כמו כן היא שיחקה במחזה המפורסם "הארווי" בתפקיד וטה לואיז סימונס. בשנת 1950 הופק עיבוד הוליוודי למחזה בבימויו של הנרי קוסטר. האל שהופיעה בסרט לצידו של ג'יימס סטיוארט חזרה על התפקיד שלה, היא זכתה בפרס אוסקר לשחקנית המשנה הטובה ביותר ופרס גלובוס הזהב לשחקנית המשנה הטובה ביותר.

לאחר זכייתה באוסקר מיעטה להופיע ופרשה ממשחק בשנת 1955. היא נפטרה ב-12 במרץ 1957 בביתה שברובע הברונקס, ניו יורק מדימום תוך-גולגולתי בגיל 80.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:בוסטון: אישים
קטגוריה:בוגרות מכללת רדקליף
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס דונלדסון
קטגוריה:אמריקאיות שנולדו ב-1877
קטגוריה:אמריקאים שנולדו ב-1877
קטגוריה:אמריקאיות שנפטרו ב-1957
קטגוריה:אמריקאים שנפטרו ב-1957
בור (סרביה)

בור (בסרבית קירילית: Бор) היא עיר ורשות מקומית במזרח סרביה, בירת מחוז בור. העיר מתפקדת כמרכז כרייה, עם אחד ממכרות הנחושת הגדולים באירופה. אוכלוסיית העיר מונה כ-34 אלף תושבים, מתוך כ-48 אלף ברשות המקומית כולה.

==שם העיר==
משמעות השם "בור" (Бор) בסרבית היא "אורן".

==היסטוריה==
המכרה בבור הוקם ב-1903, ב-1904 חברה צרפתית החלה לחפור שם. במהלך מלחמת העולם השנייה, עם כיבוש יוגוסלביה בידי מדינות הציר, במקום הוקם מחנה הריכוז בור בידי הארגון הגרמני טודט על מנת לנצל את משאבי המכרות. האוסטאשה, ביחד עם הגרמנים וההונגרים הביאו למקום בעיקר יהודים ומעט קבוצות נוצריות פציפיסטיות, שם הועסקו בכפייה. ב-1947 בור קיבלה באופן רשמי מעמד של עיר, עם 10,000 תושבים באותה תקופה.

==חינוך==
החל מ-1961 פועלת בבור הפקולטה ללימודי מקצועות טכניים של אוניברסיטת בלגרד. עד היום 1804 סטודנטים סיימו את לימודיהם במכון, 122 המשיכו לתואר שני ו-70 סטודנטים כתבו עבודת דוקטורט.

==דמוגרפיה== 
בור היא אחת מהרשויות המקומיות הכי מגוונות מבחינה לאומית בסרביה, 32 לאומים נכללים באוכלוסייתה.

{| class="wikitable"
|-
! קבוצה אתנית !! משאל העם 2002 !! משאל העם 2011
|-
| סרבים || 39,989 || 35,435
|-
| ולאכים || 10,064 || 6,701
|-
| צוענים || 1,259 || 1,758
|-
| מקדונים || 540 || 429
|-
| רומנים || 107 || 293
|-
| אלבנים || 115 || 113
|-
| אחרים || 3,743 || 3,886
|-
| סך הכל || 55,817 || 48,615
|}

==ערים תאומות==
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:סרביה: ערים
קטגוריה:יישובים שהוקמו ב-2018
אנרג'יה רובינאר

אנרג'יה רובינאר (ברומנית: Clubul Sportiv Energia Rovinari) היא קבוצת כדורסל רומנית מהעיר טרגו ז'יו. המתמודדת בליגת העל הרומנית. 

==היסטוריה==
המועדון הוקם בשנת 2002 ובסיום עונת 2007/08 העפילה הקבוצה לליגה הבכירה. בעונת הבכורה הגיעה הקבוצה עד לחצי גמר הגביע הרומני. בעונת 2013/14 זכתה הקבוצה בגביע לאחר ניצחון 55-58 מול קבוצת מוניציפל אוראדיה.

הקבוצה מארחת באולם הספורט ספורטורילור המכיל 1,000 מקומות ישיבה. הספונסר הראשי של הקבוצה הוא חברת "אנרגיה" מהעיירה רובינאר הסמוכה.

==תארים והישגים==
*הגביע הרומני:
**זכייה (1): 2014
**חצי גמר: 2009

==קישורים חיצוניים==

* 
* [http://basketball.eurobasket.com/team/Romania/CS_Energia_Rovinari_Targu_Jiu/7228 עמוד המועדון באתר "eurobasket"]

קטגוריה:קבוצות כדורסל רומניות
זריצ'נה

זריצ'נה (באוקראינית: Зарічне, בפולנית: Pohost Zarzeczny) היא עיירה במחוז רובנה במערב אוקראינה, סמוך לגבול עם בלארוס. עיירה זו מהווה מרכז של ראיון זריצ'נה שגובל עם ראיון דוברוביצקי וראיון ולדימירץ של מחוז רובנו.

==היסטוריה==
היישוב נוסד ב-27 בספטמבר 1480, בשם פוהוסט זז'צ'ני (באוקראינית: Погост-Зарічний). כך עולה מכתב צ'רטר שנתן קז'ימייז' הרביעי, מלך פולין לסוחרים ביישוב, כתב שקיים עד היום בארכיון רשמי אוקראיני. היישוב היה חלק מהדוכסות הגדולה של ליטא ועם הקמת האיחוד הפולני-ליטאי ב-1569 - חלק מאיחוד זה. אחרי חלוקת פולין השלישית, ב-1795, סופח האזור לאימפריה הרוסית.

במפקד אוכלוסין שהתקיים בשנת 1897 נמנו ביישוב 647 תושבים. הם התפרנסו מחקלאות, מלאכה ומסחר. כמו כן היו ביישוב כנסייה אורתודוקסית, בית כנסת ומזקקה.

בינואר 1918 כבשו כוחות סובייטיים את היישוב וביישוב הוקמה מועצת איכרים, אך כוחות אוסטריים וגרמנים כבשו את היישוב מהסובייטים. מתחילת 1919 השתייך היישוב לרפובליקה העממית של אוקראינה אך בשנת 1921 כבשו אותו כוחות של הרפובליקה הפולנית השנייה. בתקופה זו שרר ביישוב מחסור במצרכי מזון בסיסיים, ואת היישוב פקדו רעב ומגפות.

בספטמבר 1939 כבשה ברית המועצות את העיירה, בהתאם לנספח הסודי להסכם ריבנטרופ–מולוטוב. ביוני 1941 נסוגו הסובייטים מהעיירה ומקומיים אוקראינים השתלטו עליה והנהיגו בה שלטון אוקראיני. באוגוסט 1941, עם כיבוש העיירה על ידי גרמניה הנאצית במסגרת מבצע ברברוסה, הוקם שלטון של רשות גרמנית בעיירה. כ-260 היהודים שחיו בעיירה לפני מלחמת העולם השנייה נרצחו בספטמבר 1942 מחוץ לעיירה על ידי יחידות מזוינות גרמניות, ככל הנראה האיינזצגרופן. האזור שוחרר על ידי הצבא האדום באביב 1944.

בשנת 1946 שונה שמו של היישוב, והוא נקרא "זריצ'נה". בשנת 1959 הוענק ליישוב מעמד של יישוב עירוני.

משנת 1991 מהווה זריצ'נה חלק מאוקראינה העצמאית.

==קישורים חיצוניים==

* 
* 

קטגוריה:קהילות יהודיות באוקראינה
קטגוריה:מחוז רובנו: יישובים
קטגוריה:שואת יהודי אוקראינה
קטגוריה:יישובים שהוקמו במאה ה-15
לאבד עניין בזמן

לאבד עניין בזמן הוא אלבומו השני של הזמר-יוצר הישראלי עידן חביב, שיצא ב-אוגוסט 2013.
סינגל הבכורה "עכשיו או לעולם" הושמע רבות בכל תחנות הרדיו בישראל ואף הגיע אל המקום ה-19 במצעד השנתי של גלגלצ. האלבום עצמו, פחות משנתיים לאחר צאתו, זכה במעמד "אלבום זהב".

== רשימת רצועות ==

== סינגלים ==
* 
* 

== קישורים חיצוניים ==

* [http://www.youtube.com/channel/UCEOWnJ3ilO9lny4HE-7VTkA הערוץ הרשמי ביוטיוב]

== הערות שוליים ==

קטגוריה:אלבומי 2013
קטגוריה:אלבומי עידן רפאל חביב
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
כל פעם קצת

כל פעם קצת הוא אלבום הבכורה של הזמר-יוצר והשחקן הישראלי עידן רפאל חביב שיצא ב-2011. הסינגל "מחכה" הגיע למקום הראשון במצעדי תחנות הרדיו בישראל, וזכה ללמעלה מארבעה עשר מיליון צפיות ביוטיוב. האלבום עצמו זכה במעמד "אלבום זהב", על מכירת 20,000 עותקים.

==שירי האלבום==

==סינגלים==

==קישורים חיצוניים==

== הערות שוליים ==

קטגוריה:אלבומי עידן רפאל חביב
קטגוריה:אלבומי חברת NMC יונייטד אנטרטיינמנט
קטגוריה:אלבומי זהב בישראל
קטגוריה:אלבומים בעברית
אמיר בר-שלום

אמיר בר-שלום (נולד ב-17 ביוני 1966) הוא עיתונאי, כתב ופרשן ישראלי. משמש כפרשן צבא וביטחון בגלי צה"ל ובזמן ישראל. בעבר שימש ככתב המדיני של תאגיד השידור הישראלי "כאן" וגם ככתב לענייני צבא וביטחון של הערוץ הראשון.

==ביוגרפיה==
בר-שלום נולד בשם אמיר פרידמן. בנעוריו למד בתיכון רנה קסין שבירושלים.

עם גיוסו לצה"ל, שובץ בחטיבת גבעתי. במהלך שירותו הצבאי עיברת את שמו ל"אמיר בר-שלום". בחטיבת גבעתי עבר בר-שלום מסלול הכשרה כלוחם, את קורס מ"כים חי"ר וקורס קציני חי"ר. לאחר מכן, שב בר-שלום לחטיבה ושימש כמפקד מחלקה. בשנת 1988 השתלם בקורס מפקדי פלוגות ובהמשך שימש כמפקד פלוגה בגבעתי ולקח חלק בלחימה בדרום לבנון. במילואים שימש כקצין מבצעים מיוחדים באחת מחטיבות החי"ר שבפיקוד מרכז, והשתחרר מצה"ל בדרגת רב-סרן. אחרי שרותו הצבאי, התגייס לשב"כ, עבר קורס מאבטחים שבמהלכו נפצע, פרש ולמד לתואר ראשון במדעי המדינה ובהיסטוריה של ארצות הברית, באוניברסיטה העברית בירושלים.

את דרכו כעיתונאי החל בר-שלום במחלקת הספורט של הערוץ הראשון ואף סיקר את אולימפיאדת סידני. בשנת 2000, בעקבות האינתיפאדה השנייה הפך לכתב ופרשן לענייני צבא וביטחון, בערוץ. בהמשך מונה לראש הדסק הצבאי של הערוץ הראשון ושימש גם כמגיש "מבט".

עם סגירת רשות השידור והקמת תאגיד השידור הישראלי, מונה בר-שלום לתפקיד הכתב המדיני של תאגיד השידור הישראלי. מאוקטובר עד דצמבר 2017 הגיש את התוכנית שבע אקטואלי בערוץ כאן 11.

החל מ-5 בינואר 2018 ועד פברואר 2019, הגיש את מהדורת חדשות השבוע בימי שישי בערוץ כאן 11.

בחודש מרץ 2019 התפטר מתאגיד השידור. מאז, הוא משמש עמית מחקר ב.

בחודש מאי 2019 הצטרף לזמן ישראל כפרשן לענייני צבא וביטחון.

בחודש מאי 2020 הצטרף לגלי צה"ל והוא משמש כעורך ומגיש מחליף ב"חמש בערב", יומן הערב<ref>ע"פ השידור ביום שלישי ה-12 במאי 2020.</ref> ותוכנית החדשות של הבוקר "בוקר טוב ישראל"<ref>ע"פ השידור ביום שישי ה-18 בפברואר 2022.</ref> ופרשן לענייני ביטחון. בר-שלום מגיש את תוכנית האסטרטגיה והממשל של גלי צה"ל, "רצועת הביטחון", בימי רביעי.

== חיים אישיים ==
בר-שלום נשוי ואב לשתיים. הם מתגוררים בכפר האורנים. בת הדודה של אביו היא סוכנת המוסד יהודית נסיהו.

==קישורים חיצוניים==

* 
* 
* 
* 
* 
* [https://www.zman.co.il/writer/314/ כל הכתבות של אמיר בר-שלום] באתר זמן ישראל

==הערות שוליים==

קטגוריה:פרשנים צבאיים ישראלים
קטגוריה:כתבים צבאיים ישראלים
קטגוריה:עיתונאים חוקרים ישראלים
קטגוריה:הערוץ הראשון: שדרנים ומנחים
קטגוריה:מגישי חדשות ישראלים
קטגוריה:סגל תאגיד השידור הישראלי - כתבי כאן חדשות
קטגוריה:בוגרי תיכון רנה קסין
קטגוריה:בוגרי אוניברסיטת תל אביב
קטגוריה:רבי-סרנים בצה"ל
קטגוריה:כפר האורנים: אישים
קטגוריה:ישראלים שנולדו ב-1966
מלקה עזריה

מלקה עזריה
קס מלקה עזריה (1926 - 4 בספטמבר 2011, ז' אלול ה'תשע"א). היה קס הקסים ("ליקה כהאנת") של קהילת ביתא ישראל במדינת ישראל.

== ביוגרפיה ==
נולד בכפר טדה שבמחוז גונדר באתיופיה, בנם התשיעי של קס עזריה יהייס ולאקץ' טלה. בגיל עשר, בעקבות קרבות המלחמה בין אתיופיה לאיטליה שהתחוללו באזור הכפר טדה, עברה משפחתו לכפר אוזבה, שם חי עד לעלייתו ארצה. באוזבה נשא לאישה את יהודית אסרס ולהם נולדו שישה ילדים, אחד מהם הוא קס אביהו עזריה המשמש כיו"ר המועצה הארצית של כוהני יהדות אתיופיה בישראל. לאחר נישואיו הוסמך כקס ושימש כמנהיג רוחני ליהודי אזור מגוריו באתיופיה.

== פעילותו ==
=== באתיופיה ===
בתפקידו חרת על דגלו את שימור המסורת בקרב בני קהילתו ומניעת התבוללות. רבים מיהודי האזור מספרים כיצד היה נודד בין הכפרים השונים בהם חיו ודואג לשמר בהם את רוח היהדות, לשם כך, אף הקים למעלה מ-20 בתי כנסת ששימשו כמרכזי תפילה ומרכזים רוחניים ליהודים בכפרים רבים כגון דרגאג', צ'הרה, אנקוברר, בלסה, כפר הולדתו טדה ועוד.

בתחילת שנות ה-80 עם היוודע על מבצע משה החליט לא לעלות ארצה ולהישאר עם בני קהילתו שנותרו באתיופיה על מנת למנוע את התבוללותם. בשנת 1991 במהלך מבצע שלמה, ולאחר שמרבית יהודי האזור החליטו לעלות לארץ, עלה גם הוא ויחד עם בני ביתו השתכן באשקלון. בישראל המשיך לשמש כקס וכמנהיג רוחני לבני קהילת ביתא ישראל תוך שימת דגש על שימור המסורת העתיקה של קהילתו.

=== בישראל ===
קס מלקה נאבק רבות להכרה ביהודי אתיופיה כיהודים לכל דבר ולהכרה בקסים כרבנים לקהילותיהם המוסמכים לערוך טקסי נישואין וקבורה. במסגרת המאבק הורה על הקמת המועצה הארצית של כוהני יהדות אתיופיה בישראל המובילה את המאבק ומפעילה, במקביל לעשייה דתית, פרויקטים חברתיים רבים כגון עידוד צעירים לרכישת השכלה, מאבק בגזענות ובתופעת האלימות במשפחה. בישראל הסמיך כ-15 קסים המשמשים כיום כראשי קהילות באזורי מגוריהם.

ביתו שימש כמוקד עלייה לרגל לאלפים מבני הקהילה שפקדו את ביתו מדי יום. בנוסף לכך, בחגים, כיום הכיפורים ופסח, היו נוהרים רבים מבני הקהילה ומגיעים לאשקלון מכל רחבי הארץ להתארח בביתו ולהשתתף בתפילות אותן קיים בבית הכנסת הסמוך שהקים ונקרא על שם אביו קס עזריה יהייס. בית כנסת וגן ציבורי מנציחים את שמו.

== פטירתו ==
ב-ז' אלול ה'תשע"א (4 בספטמבר 2011) נפטר בגיל 85. אלפים רבים מבני קהילתו ליוו אותו בדרכו האחרונה, את הכנסת יצגה חברת הכנסת ציפי לבני. נקבר בבית העלמין באשקלון.

==הערות שוליים==

קטגוריה:ישראלים ילידי אתיופיה
קטגוריה:כהני ביתא ישראל
קטגוריה:עולים בשנות ה-1980
קטגוריה:עליית ביתא ישראל: אישים
קטגוריה:אשקלון: אישים
לייטון אוריינט

לייטון אוריינט (באנגלית: Leyton Orient F.C.) היא קבוצת כדורגל מרובע ווֹלְתַ'אם פוֹרֶסְט שבלונדון, בירת אנגליה, המשחקת בפוטבול ליג הראשונה. הקבוצה הוקמה בשנת 1881 והיא ידועה בכינוי "דה או'אס" (The O's). הקבוצה משחקת באצטדיון בריסביין רוד שבלונדון, אשר מכיל 9,271 מקומות ישיבה.

== היסטוריה ==
הישג השיא של הקבוצה היה הגעה לחצי גמר גביע ה-FA ב-1978 תחת המאמן ג'ימי בלומפילד, שבו הפסידה לארסנל בתוצאה 3-0 (בלומפילד עצמו היה שחקן עבר בארסנל בין השנים 1954-1960). זו הייתה הפעם היחידה עד כה שהיא הגיעה למעמד זה. המועדון היה בקשיים כלכליים רבים לאורך כל שנות קיומו, קשיים אשר גרמו לעליות וירידות ליגה ואף לשינוי שם המועדון. השם הנוכחי נקבע ב-1987 לאחר שהנשיא טוני הוק השתלט על עמדת נשיא המועדון. השם הוא שילוב השמות לייטון ואוריינט והוא הוחלט בעזרת קמפיין שעשו אוהדי הקבוצה, אשר רצו לשמר את השמות ההיסטוריים של המועדון.

בעונת 2013/14 הקבוצה הייתה קרובה לעלות לפוטבול ליג צ'מפיונשיפ אך הפסידה בפנדלים לרות'רהאם בגמר הפלייאוף. בעונת 2015/2016 ירדה הקבוצה לליג 2. בעונת 2016/17 ירדה הקבוצה לראשונה בתולדותיה לקונפרנס נשיונל שהיא הליגה החמישית בטיבה באנגליה והראשונה שנחשבת ללא מקצוענית. לראשונה בהיסטוריה, הקבוצה ירדה מהפוטבול ליג.

בעונת 2018-19 שבה הקבוצה אל הפוטבול ליג השנייה אחרי שנתיים של היעדרות לאחר שהקבוצה סיימה ראשונה בקונפרס נשיונל.

בעונת 2022-2023 זכתה הקבוצה באליפות הליגה הרביעית, והעפילה לליגה השלישית.

== סמל הקבוצה ==
סמל הקבוצה מכיל שני ויוורנים (ייצור מיתולוגי דמוי דרקון) אדומים, כאשר הם עומדים פנים מול פנים, וביניהם כדור כדורגל, וכיתובים בראש הסמל ובתחתיתו. ביחד הם יוצרים את השם המלא של קבוצה - "מועדן כדורגל לייטון אוריינט". צבעי המשחק של הקבוצה הם אדום ולבן.

== אזכורים בתקשורת ==
בשנת 1995 עשה ערוץ 4 באנגליה סרט דוקומנטרי על הקבוצה - "Orient: Club for a Fiver".

ניק לוין, שהיה סגן יו"ר המועדון עד שעזב את התפקיד ב-2009, הורשע בהונאת כספים בין השנים 2005-2009 ונגזרו עליו 13 שנות מאסר.

== קישורים חיצוניים==

* 

== הערות שוליים ==

קטגוריה:קבוצות כדורגל אנגליות
קטגוריה:וולת'אם פורסט
קטגוריה:לונדון: מועדוני כדורגל
קטגוריה:קבוצות כדורגל שהוקמו ב-1881
בזמן האחרון

"בזמן האחרון" הוא אלבומו השני של הזמר והיוצר הישראלי עידן עמדי שיצא בתחילת פברואר 2013. השיר "ממשיך לצעוד" נכתב בהשראת הספר "אל תשלח ידך אל הנער" מאת הרב ישראל מאיר לאו במסגרת הפרויקט "הקול עוד נשאר" של משרד ההסברה ורשת גימל. שאר שירי האלבום נכתבו והולחנו גם הם על ידי עמדי לבדו.

== רשימת רצועות ==

==סינגלים==

==קישורים חיצוניים==

* [http://www.youtube.com/playlist?list=PL7lI2YK8RNPwEsF9Uom-fD1jfT2HwdDxi שירי האלבום ביוטיוב]

== הערות שוליים ==

קטגוריה:אלבומי 2013
קטגוריה:אלבומי עידן עמדי
קטגוריה:אלבומים בעברית
קטגוריה:אלבומי חברת ארומה מיוזיק
בוצ'ה ופמית

קהילת הפמיות והבוצ'ות ב[[מצעד הגאווה הניו יורקי]]
בּוּצָ'ה ופָמִית (באנגלית: Butch and femme; תעתיק: בּוּץ' אֵנד פָם) הם מונחים המשמשים לתאר שתי זהויות מגדר בקרב קהילת הלהט"ב, ובקרב לסביות בפרט, על מנת לתאר זהות גברית (בוצ'ה) וזהות נשית (פמית) ולהתנהגות המתלווה לה. שתי זהויות אלו לרוב נתפסות כתלויות אחת בשנייה, בעיקר במערכות יחסים רומנטיות, אם כי הבחנה זו שוללת את חוויותיהן האישיות של נשים רבות המקיימות מערכות יחסים של שתי פמיות או שתי בוצ'ות.

הביטוי האישי של הזדהות לסבית כפמית או בוצ'ה והיחס של הקהילה הלסבית למונחים אלו השתנה לאורך המאה העשרים. חלק מהפמיניסטיות הלסביות טענו שהדיכוטומיה במונחים היא חיקוי ההטרוסקסואליות, בעוד אחרות טענו שעל אף שהמונחים מתכתבים עם תבניות הטרוסקסואליות, הם גם מאתגרים אותם. מחקר שנעשה בשנת 1990 בארצות הברית הראה כי 95% מהנשים הלסביות מכיר את קוד ההתנהגות ה"בוצ'ה-פם" ויכול לדרג את עצמו או אדם אחר במונחי הקוד, עם זאת אחוז דומה העיד כי המונחים "לא חשובים בחייהן".

==אטימולוגיה==
המונח "פם" נלקח מצרפתית ("femme") ומשמעותו בשפה זו היא אישה. המונח "בוצ'ה", מקורו בסלנג האמריקאי לתיאור "ילד קשוח", שהתפתח מקיצור של המילה butcher, קצב, ונטבע לראשונה ככינוי לבוץ' קסידי.

==היסטוריה==
חברות הומוסקסואליות במערב היו ברובן סודיות ומחתרתיות עד החצי השני של המאה העשרים, עובדה שמקשה על היסטוריונים לגלות כמה זמן זהויות אלו נמצאות במרחב הלסבי.

===תחילת המאה העשרים===
ידוע כי קידוד לבוש של פמיות ובוצ'ות התחיל ככל המאוחר בתחילת המאה העשרים מכיוון שקיימות שתמונות ותיעוד נוסף של זוגות בוצ'-פם בארצות הברית משנות העשרים ואף מוקדם יותר, אם כי אז הן נקראו "טרנסווסטיט".

===אמצע המאה העשרים ואילך===
בשנות הארבעים בארצות הברית נשים בוצ'ות היו מוכרחות ללבוש בגוד נשי טיפוסי על מנת להחזיק בעבודה, ולבשו ביגוד גברי כגון עניבות רק בסופי שבוע בהולכן לאתרי הקהילה. שנות החמישים ראו עליה בבוצ'ות מדור חדש, שסירבו לחיות חיים כפולים ולבשו לבוש בוצ'י כל זמן שהתאפשר להן. זה לרוב הגביל אותן למספר עבודות, כגון נהיגה במונית ועבודה במפעל, בהן לא הונהג קוד לבוש לנשים. נראותן המתגברת, בשילוב עם בהלת הלבנדר של תקופת מקארת'י, הובילה לעליה במספר התקיפות של נשים להט"ביות. באותו הזמן שגשגה גם תרבות הברים, ונעשתה נוחה יותר להגיב באלימות. אף-על-פי שגם פמיות הגיבו, היה זה בעיקר תפקידן של הבוצ'ות להגן על המרחב הקווירי מפני תקיפות. דימוי הבוצ'ה כאגרסיבית וחזקה גבר ככל שגברו העימותים והאלימות כלפי להט"בים נעשתה עובדת חיים.

אף-על-פי שמערכות יחסים ברוח הבוצ'/פם לא היו העיקרון המארגן היחידי בקרב הקהילה הלסבית, מערכות יחסים מעורבות, כגון בוצ'/בוצ' או פם/פם, נתפשו כטאבו בעיקר בקרב המעמד העובד בשנות הארבעים, בשנות החמישים, ובשנות השישים.

==ראו גם==
* Butch is Not a Dirty Word ("בוצ'ה היא לא מילה גסה", מגזין לסבי חצי-שנתי הפונה ללסביות בוצ'יות ולתומכיהן)
* טום בוי
*אישה נשית

==קישורים חיצוניים==

* מה זה, [https://mazzedict.co.il/word/מה-זה-בוצ'ה מילון סלנג] ישראלי, הגדרה למילה בוצ'ה

קטגוריה:מגדר
קטגוריה:להט"ב: סלנג ומונחים
קטגוריה:מונחים לנשים
אריון (מיתולוגיה)

במיתולוגיה היוונית, אריון (ביוונית עתיקה: Ἀρίων) הוא סוס אלמותי מהיר במיוחד, שניחן ביכולת לדבר (כך על פי הפואטה הלטינית Sextus Propertius). זהות הוריו של אריון משתנה בהתאם למחבר: פוסידון, דמטר וגאיה מוזכרים שלושתם, ביצירות שונות, (הגרסה המקובלת היא שפוסידון ודמטר הם הוריו) כמולידיו. כמו כן, אדרסטוס מלך ארגוס נזכר כמי שנהג לרכוב על גבו לעיתים קרובות.

אריון מוזכר כיכול לדהור על כול משטח אפשרי – על המים, על האדמה ועוד. אריון הוא גם הסוס המהיר ביותר בעולם.

האזכור הספרותי המוקדם ביותר של אריון הוא באיליאדה של הומרוס.אריון מוזכר בסדרת גיבורי האולימפוס 

של ריק ריירדן בתור הסוס של הייזל. בנוסף, ידוע שיכול לאכול-כול, אך מעדיף מכל זהב.

== בתרבות הפופולרית ==
* אריון מופיע ב"בן נפטון", ספר פנטזיה מאת ריק ריירדן, המשך ל"הגיבור האבוד", שם מצוינת מהירות דהירתו (עם מרכבה רתומה אליו): 1,320 קמ"ש. הוא מופיע שוב בספר הבא בסדרה "אות אתנה", כמו גם ב"בית האדס" בתור החבר הטוב של הייזל. כמו כן הוא מופיע גם ב"דם האולימפוס", הספר האחרון בסדרה.
* אריון מוזכר במשחק "Wizard101" . בגרסה זו אריון הוא סוס אנושי ובנו של פוסידון: מרעיד הארץ ואחיה של למיה. 
לפעמים מתבלבלים בינו לבין הצייד אוריון, בנו של פוסידון ואחד מגדולי הציידים ביוון העתיקה.

== קישורים חיצוניים ==

קטגוריה:יצורים מהמיתולוגיה היוונית
דמיטרי אנדרייקין

דמיטרי אנדרייקין (ברוסית: Андрейкин, Дмитрий Владимирович; נולד ב-5 בפברואר 1990) הוא שחמטאי רוסי בדרגת רב-אמן, אלוף העולם לנוער בשנת 2010 ואלוף אירופה בשחמט בזק לשנת 2016.

נכון ליולי 2021, מדורג במקום ה-24 בעולם והרביעי ברוסיה לפי מד כושר.

==הישגים בולטים==
* 2006 - חלק מקום 1–3 בתחרות ליפטסק. בשנת 2008 ניצח בתחרות פתוחה במינסק וחלק מקום 3–7 בתחרות לזכרו של מיכאיל צ'יגורין.
* 2009 - חלק מקום 1–3 בתחרות בקטגוריה 16 בטקסס.
* 2010 - חלק מקום 2–7 בתחרות לזכרו של מיכאיל צ'יגורין.
* 2011 - חלק מקום 2–3 עם אמיל סוטובסקי בתחרות הפתוחה בבאקו. בתחילת 2012 חלק מקום 4–8 עם אלכסנדר חליפמן, מקסים רודשטיין, פביאנו קרואנה והיראנט מלקומיאן בתחרות אירופלוט.
* 2012 - ניצח באליפות ה-65 של רוסיה לאחר שזכה בפלייאוף נגד חמישה שחקנים.
* 2013 - השתתף כמדורג הנמוך ביותר בתחרות לזכרו של מיכאל טל וסיים את התחרות בלתי מנוצח עם ניצחון במשחק מול ולדימיר קראמניק. אנדרייקין חלק את המקום 3–5 בתחרות זו.
* 2013 - בגביע העולם סיים במקום השני לאחר שהפסיד לקראמניק בגמר 2.5-1.5. תוצאה זו זיכתה אותו בעליה לתחרות המועמדים 2014, בה סיים במקום החמישי.
* 2016 - זכה באליפות אירופה בשחמט בזק, כשצבר 22 נקודות מ-26 אפשריות.

==מבחר תחרויות בהן השתתף==
* תחרות המועמדים 2014
* תחרות העל בבאקו 2014
* תחרות העל טאטא סטיל 2017
* גביע העולם בשחמט בשנים: 2017, 2021

==קישורים חיצוניים==

==הערות שוליים==

קטגוריה:רבי-אמנים רוסים
קטגוריה:רוסים שנולדו ב-1990
רועי פרייליך

רועי פרייליך (נולד ב-1974 בחיפה) הוא זמר ומוזיקאי ישראלי, סולן להקת "נערות ריינס".

==ביוגרפיה==
רועי פרייליך נולד וגדל בחיפה. למד קולנוע בבית הספר קמרה אובסקורה ומוזיקה בבית הספר רימון.

בשנת 2004 החל בהקלטת סקיצות לאלבום בכורה עם המפיק המוזיקלי אלידע רמון, הבסיסט גיא גולדשטיין איתו ניגן בנעוריו בחיפה, והמתופף מיקי קוקלביץ, שהוחלף בשנת 2006 על ידי ניר וטשטיין. במקום להקליט את אלבום הסולו התגבשו פרייליך, וטשטיין וגולדשטיין ללהקת "נערות ריינס", המנגנת רוק ופוסט-פאנק כשפרייליך משמש כסולן וכנגן גיטרה חשמלית. הלהקה הוציאה שני אלבומים - "נערות ריינס" (2009) ו"נשמור על החברים" (2012) - שאת כל שיריהם כתב והלחין פרייליך. שני האלבומים זכו לאהדת הקהל ולביקורות משבחות.

במקביל לחברותו בלהקה התפרנס פרייליך מכתיבת דיאלוגים לסדרות טלוויזיה, ביניהן "חשופים", "נויורק" ו"אניגמה".

השתתף באלבום "האחרון" של רם אוריון (2012) בכתיבה והלחנה של השיר "ניצחון 2.0" ובהלחנת השיר "עשן".

בשנת 2013 החל לעבוד על אלבום הסולו, יחד עם המפיק אביחי טוכמן שהפיק גם את אלבומה השני של "נערות ריינס". גם באלבום זה פרייליך כתב והלחין את כל השירים אך ניכר בו שינוי סגנוני והשפעות של דיסקו.
במהלך השנה יצאו הסינגלים "סערה חשמלית", "הפרעת קשב" ו"הלילה היא תרקוד" שזכו להצלחה ולהשמעות רבות בתחנות הרדיו. בשנת 2014 יצא האלבום "מעלה עשן" ובו תשעה שירים, שזכה אף הוא לשבחי הביקורת.

בשנת 2018 יצא אלבומו "הריגוש שבנפילה" עם להקת "המתוקים רצח" ובהפקת אביחי טוכמן.

==דיסקוגרפיה==
* נערות ריינס (עם נערות ריינס), 2009
* נשמור על החברים (עם נערות ריינס), 2012
* מעלה עשן, 2014
* הריגוש שבנפילה (עם "המתוקים רצח"), 2018

== קישורים חיצוניים ==

* 
* 
* 
* 
* 
* 
* 

==הערות שוליים==

קטגוריה:זמרי רוק ישראלים
קטגוריה:מוזיקאים ישראלים
קטגוריה:בוגרי רימון בית ספר למוסיקה
קטגוריה:בוגרי קמרה אובסקורה - בית הספר לאמנות
קטגוריה:ישראלים שנולדו ב-1974
מיושי אומקי

מיושי אומקי (ביפנית: Miyoshi Umeki ,梅木 美代志; 8 במאי 1929 – 28 באוגוסט 2007) הייתה שחקנית קולנוע וזמרת אמריקאית ממוצא יפני. אומקי היא השחקנית האסיאתית הראשונה והיחידה עד היום שזכתה בפרס אוסקר בקטגוריית לשחקנית המשנה הטובה ביותר בשנת 1957 על תפקידה בסרט "סיונרה".

== ביוגרפיה ==
אומקי נולדה בעיר הנמל אוטרו שבחבל הוקאידו, יפן. הצעירה מבין תשעה ילדים. החלה את הקריירה שלה לאחר מלחמת העולם השנייה כזמרת מועדוני לילה ביפן תחת שם הבמה ננסי אומקי. בתחילת דרכה הושפעה מההצגות הראוותניות שראתה בתיאטרון הקבוקי וממוזיקת פופ אמריקאית. אומקי לא הייתה לכוכבת ביפן והיא התפרסמה רק כזמרת זניחה וכשחקנית בסרטים ספורים.

== משחק ==
אומקי היגרה לארצות הברית בשנת 1945 והתגלתה לקהל המערבי לראשונה באמצע שנות ה-50 בתוכנית הבידור של ארתור גודפרי "ארתור גודפרי וחבריו" בה הייתה אומקי חברה בצוות הזמרים. הופעותיה בתוכנית צדו את עיניו של הבמאי ההוליוודי ג'ושוע לוגאן שהחליט ללהק אותה לצידו של כוכב הקולנוע מרלון ברנדו בדרמה "סיונרה". בסרט הופיעה אומקי בתפקיד קאטסומי ארוסתו של איש חיל האוויר האמריקאי ג'ו קלי (רד באטנס). הופעה זו הייתה הראשונה של אומקי בהוליווד והיא זיכתה אותה בפרס אוסקר לשחקנית המשנה הטובה ביותר ובמועמדות לפרס גלובוס הזהב. אומקי הייתה לשחקנית הראשונה והיחידה עד כה ממוצא אסיאתי שזוכה בפרס האוסקר בקטגוריית משחק.

בשנת 1958 שיחקה אומקי במחזמר המפורסם של צמד הכותבים האגדי רוג'רס והמרשטיין "שירת תוף הפרח" Flower Drum Song"". על הופעתה בתפקיד מיי לי הועמדה אומקי לפרס טוני. המחזמר עובד בשנת 1961 לקומדיה קולנועית מצליחה בבימויו של הנרי קוסטר. אומקי שחזרה על הופעתה כמיי לי הועמדה בפעם השנייה לפרס גלובוס הזהב, לשחקנית הטובה ביותר בתפקיד קומי/מוזיקלי.

את הופעותייה האחרונות כשחקנית עשתה מיוקי בין השנים 1969 ל-1972 בסיטקום "The Courtship of Eddie's Father" בתפקיד גברת לווינגסטון, עוזרת הבית של האלמן טום קורבט (ביל ביקסבי). מיוקי שיחקה בסדרה במשך 4 עונות והועמדה פעם אחת לפרס גלובוס זהב לשחקנית המשנה הטובה ביותר בסדרת טלוויזיה.

== חיים אישיים ==
לאומקי היה ילד מבעלה השני הבמאי רנדל הוד.
אומקי נפטרה בשנת 2007 בעיר ליקינג, מיזורי ממחלת הסרטן כשהיא בת 78.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמריקאים ממוצא יפני
קטגוריה:מהגרים מיפן לארצות הברית
קטגוריה:אמריקאיות שנולדו ב-1929
קטגוריה:אמריקאים שנולדו ב-1929
קטגוריה:אמריקאיות שנפטרו ב-2007
קטגוריה:אמריקאים שנפטרו ב-2007
אדני צדק

אֲדֹנִי צֶדֶק דמות מקראית, מלך ירושלים בזמן כיבוש הארץ על ידי יהושע, שמו נזכר ב:

כאשר נודע לאדני צדק כי הערים העי ויריחו נפלו בידי הצבא הישראלי ותושבי גבעון נכנעו, כרת אדני צדק ברית עם מלכי חברון, ירמות, לכיש ועגלון והכריז מלחמה על הגבעונים. לדעת יהודה אליצור, כוונת המלכים הייתה להילחם נגד הגבעונים אותם ראו כבוגדים ולא נגד ישראל.
יהושע נחלץ לעזרת הגבעונים ונלחם בחמשת המלכים. המלכים ברחו והסתתרו במערה ליד מקדה. יהושע ציווה לקחת את חמשת המלכים ולתלות אותם.

==הסבר שמו==
שמו של אדני צדק הוא שם תאופורי. פירוש השם אדני צדק הוא: (האל) צדק אדון.

בנוסח תרגום השבעים שמו של אדני צדק הוא אדני בזק. יש חוקרים הסוברים כי השם אדוני צדק הוא שם כללי למלכי ירושלים וזאת גם לדעת רד"ק שטען כי .

האל צדק ידוע כאל פיניקי ונזכר גם בכתבי פילון איש גבל.

==קישורים חיצוניים==
* יאיר זקוביץ, [http://mikranet.cet.ac.il/pages/item.asp?item=12989 המסורות במקרא על ראשית התקדשותה של ירושלים .] אתר מקראנט.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מלכי הגויים בתנ"ך
קטגוריה:אישים בספר יהושע
קטגוריה:כנען: אישים בתנ"ך
קטגוריה:ירושלים: היסטוריה
עידן עמדי (אלבום)

עידן עמדי הוא אלבום הבכורה של הזמר הישראלי עידן עמדי שיצא ב-4 בספטמבר 2011. האלבום הוכתר כאלבום זהב לאחר שמכר למעלה מ-20 אלף עותקים.
השיר "המכתב האחרון" יצא לאור במסגרת הפרויקט "עוד מעט נהפוך לשיר" בעקבות בקשת משפחתו של סמ"ר משה אוחיון שנפל בלבנון, עמדי קיבל לידיו צרור מכתבים, אשר כתב החייל לאהובתו דאז, בהם הוא מספר לה על קשייו, על געגועיו ועל אהבתו הרבה אליה ואל משפחתו, עידן חיבר שיר המבוסס כולו על ציטוטים ממכתבים אלו והלחין אותו.

==רשימת רצועות==

==סינגלים==

==רשימת קליפים==
*"אלייך"
*"רץ אל האור"

== קישורים חיצוניים ==

* [http://www.youtube.com/playlist?list=PL7CCAFE8D0AF6AA73 שירי האלבום ביוטיוב]
* [http://www.tab4u.com/tabs/artists/749_עידן_עמדי.html אקורדים לשירי האלבום] באתר [http://www.tab4u.com tab4u]
* [http://shironet.mako.co.il/artist?type=disc&lang=1&prfid=12746&discid=1386 מילים ואקורדים לשירים של האלבום עכשיו טוב] באתר [http://shironet.mako.co.il/ שירונט]
* 
* 

== הערות שוליים ==

קטגוריה:אלבומי בכורה מ-2011
קטגוריה:אלבומי עידן עמדי
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת ארומה מיוזיק
חולות נודדים

סופת חול בדרכה לסטרטפורד [[טקסס, אפריל 1935]]
חולות נודדים הם חולות לא יציבים, העשויים מגרגרי קוורץ קשים, קטנים מ-2 מ"מ, בעלי נפח נקבובית גדול, שצבעם זהוב-צהבהב, בלתי תלכידיים בהיעדר הכוח הכימי, סוכן מליטה, או המבנה הפיסי, המאפשר משיכה חשמלית, שיקשור בינם לבין עצמם לבין הקרקע. גרגירי החולות נודדים ממקום למקום עם זרם הים והרוח (בסחיפה אאולית), ובהעצרם יוצרים מבני חול משתנים בכפוף לעוצמת הרוח וכיוונה. חולות הנודדים נודדים ממקום למקום, ולעיתים יכולים לכסות צמחים או לעקור אותם ממקומם. במעופם עם הרוח בכמויות גדולות הם עשויים לגרום להרס ונזק כבד לשטחי חקלאות ולמבנים. חוליות, סופות חול ועלעול חול הן תופעות גאולוגיות בהן מעורבת תנועתם של חולות נודדים.

במדבר לעיתים קרובות נושבות רוחות חזקות שעורמות את החול לחוליות גדולות, שגובהן יכול לעלות על 500 מטר, ואורכן אף יכול להגיע ליותר מ-100 קילומטר. הרוח מעיפה את החול מעלה ומטה והחולות הנודדים יכולים להתקדם למרחק של 40 מטר בשנה, ולקבור כל מה שנקרה בדרכן. אנשים רבים אבדו בחוליות הענקיות של מדבר טקלה-מקן שבצפון אסיה, ולכן הוא זכה לכינוי 'ארץ לבלי שוב'.

בישראל שרדו חברות חולות נודדים מעטות במישור החוף הדרומי, בנגב המערבי, חולות חלוצה ובערבה, חולות סמר משום בנייה על שטחי החול, כרייה לצורכי חומר גלם (זיפזיף) והעלמה של חקלאות מוואסי המונעת באמצעות רעייה, כריתה ושרפה של צמחייה מייצבת קרקע את התפתחות חברת חולות מיוצבים.

==קישורים חיצוניים==
* [https://lib.cet.ac.il/Pages/item.asp?item=6449 חולות נודדים], המרכז לטכנולוגיה חינוכית
* עודד כהן, בעז שחם ואלון רוטשילד, החברה להגנת הטבע, [https://www.teva.org.il/GetFile.asp?CategoryID=386&ArticleID=5093&ID=5369 חולות מישור החוף בישראל חשיבות ואתגר השימור], פברואר 2011
* [https://www.kan.org.il/Podcast/item.aspx?pid=10734&app=true תן לשים ת'ראש על דיונה], הסכת, המעבדה, כאן - תאגיד השידור הישראלי, גיל מרקוביץ משוחחת עם פועה בר

קטגוריה:מדבר
קטגוריה:קרקעות
קטגוריה:חול
טראפיק (להקה)

טראפיק (באנגלית: Traffic) הייתה להקת רוק אנגלית ממערב המידלנדס. הלהקה הוקמה באפריל 1967 על ידי סטיב וינווד, ג'ים קאפאלדי, כריס ווד, ודייב מייסון. הלהקה החלה את דרכה בתור להקת רוק פסיכדלי עם סינגלים אשר הושפעו מהביטלס.<nowiki/>עם הזמן סגנונה של הלהקה עבר לרוק מתקדם כשהתחילו להוסיף ללחניהם כלים כמו מלוטרון, עלה, ושילבו טכניקות של ג'אז ואלתור. הסינגלים הראשונים היו Paper Sun, Hole in My Shoe ו-Here We Go Round the Mulberry Bush.

לאחר התפרקות הלהקה ב-1969, בעקבות הצטרפותו של ווינווד ללהקת בליינד פאית', טראפיק התאחדו ב-1970. בשנה זו הוציאה את האלבום John Barleycorn Must Die שנחשב לחשוב בקריירה של הלהקה. מאז השתנה ההרכב של טראפיק פעמים רבות עד להתפרקותה בשנית בשנת 1975. טראפיק התאחדו בשנת 1994, כשרק ווינווד וקאפאלדי חברים בה.

בשנת 2004, הלהקה נכנסה להיכל התהילה של הרוק אנד רול.

==דיסקוגרפיה==

===אלבומי אולפן===
<div class="mw-content-ltr">
*Mr. Fantasy (1967)
*Traffic (1968)
*Last Exit (1969)
*John Barleycorn Must Die (1970)
*The Low Spark of High Heeled Boys (1971)
*Shoot Out at the Fantasy Factory (1973)
*When the Eagle Flies (1974)
*Far from Home (1994)
</div>

==קישורים חיצוניים==

* [https://web.archive.org/web/20101215155023/http://traffic-online.webs.com/history.htm היסטוריה של הלהקה] 
* 

קטגוריה:להקות רוק בריטיות
קטגוריה:להקות רוק מתקדם
קטגוריה:להקות רוק פסיכדלי
קטגוריה:חברי היכל התהילה של הרוק אנד רול
שר-אל (עמותה)

עמותת שר-אל היא עמותה העוסקת בארגון מתנדבים מרחבי העולם לעבודה במסגרת צה"ל. העמותה מביאה מתנדבים יהודים ולא יהודים המועסקים למספר שבועות בסדנאות צה"ל - בדרך כלל בעבודות הקשורות בתחזוקה ובאפסנאות.
מטרות העמותה:
* תרומה לחיזוק המשכיות העם היהודי.
* יצירת חילופי תרבות בין יהדות התפוצות וישראל.
* שותפות עם תומכי ישראל ברחבי העולם לתועלת הדדית.

העמותה נוסדה באביב 1983 על ידי מאיר אינדור ויהודה חזני, ואהרן דוידי הוזמן לעמוד בראשה. רוב המתנדבים הגיעו לישראל במסגרת העמותה מארצות הברית ומצרפת.

בשנת 1988 הוענק לעמותה פרס יושב-ראש הכנסת לאיכות החיים.

==קישורים חיצוניים==

* 

קטגוריה:זוכי פרס יו"ר הכנסת
קטגוריה:ישראל: עמותות
סבטלנה רומשינה

סבטלנה רומשינה (ברוסית: Светла́на Алексе́евна Ромашина; נולדה ב-21 בספטמבר 1989) היא שחיינית צורנית רוסייה. היא אלופה אולימפית בעלת 5 מדליות זהב ואלופת עולם בעלת 20 מדליות זהב.

== ביוגרפיה ==
סבטלנה רומשינה נולדה במוסקבה. היא הצטרפה לצוות שהיה מתאמן במרכז לספורט מים בעיר בגיל צעיר.

בשנת 2005 רומשינה לראשונה נשלחה לאליפות עולם וזכתה בו במדליות זהב בתחרויות קבוצתיות. בהמשך היא החלה להשתתף בתחרויות זוגות לצד נטליה אישצ'נקו.

באולימפיאדת 2008 רומשינה השתתפה בתחרות קבוצתית בו זכתה במדליית זהב.

לאחר פרישת אשצ'נקו מתחרויות, רומשינה ממשיכה להשתתף בתחרויות זוגות לצד סבטלנה קולסניצ'נקו. אם חזרתה של נטליה אישצ'נקו הם החלו מחדש את ההופעות המשותפות.

===אלופת עולם===
באליפות העולם בשחייה שנערכה במונטריאול שבקנדה בשנת 2005, רומשינה זכתה במדליות זהב בתחרות הקבוצתית. מאז ועד לשנת 2013 היא זכתה ב-15 מדליות זהב באליפויות העולם.

===אלופה אולימפית===
סבטלנה רומשינה השתתפה ב-3 אולימפיאדות ופעמיים זכתה במדליית זהב בתחרות קבוצתית ובשנת 2012 בתחרות זוגות. בנוסף לכך, היא זכתה ב-2 מדליות זהב בשנת 2016.

== קישורים חיצוניים ==

קטגוריה:שחייניות צורניות באולימפיאדת בייג'ינג (2008)
קטגוריה:שחייניות צורניות באולימפיאדת לונדון (2012)
קטגוריה:אלופות עולם בשחייה צורנית
קטגוריה:שחייניות צורניות באולימפיאדת ריו דה ז'ניירו (2016)
קטגוריה:אלופות אולימפיות רוסיות: שחייה צורנית
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:שחייניות צורניות באולימפיאדת טוקיו (2020)
קטגוריה:רוסיות שנולדו ב-1989
קטגוריה:רוסים שנולדו ב-1989
סורגוטנפטגז

סורגוטנפטגז (ברוסית: ОАО Сургутнефтегаз) היא חברת הגז והנפט מהגדולות ברוסיה, לפי דירוג פורבס – החמישית בגודלה ברוסיה (2013).

==היסטוריה==
החברה הוקמה בשנת 1993 על ידי הוצאתם מתאגיד ממשלתי של מספר גופים שעסקו בקידוחי נפט וגז, מפעל בית זיקוק בסביבת סנקט פטרבורג ורשת למכירת מוצרי נפט וגז. תוך זמן קצר החברה הופרטה, אך עד היום מבנה הבעלות אינו ברור. משערים שהשליטה בחברה בידי מנהליה. המנכ"ל ולדימיר בוגדנוב מכהן בתפקיד זה משנת 1993; כבר בשנת 1984 הוא היה בראש תעשיית הנפט באזור סורגוט.

בשנת 2004 קיבלה החברה רישיון להפקת נפט משדה נפט שהיה קודם לכך בבעלות יוקוס.

בשנת 2009 רכשה החברה 21 אחוז מחברת אנרגיה הונגרית, אך בעקבות התנגדות ממשלת הונגריה למהלך, בשנת 2011 נאלצה החברה למכור את מניותיה לממשלת הונגריה.

בשנת 2012 קיבלה החברה זיכיון לפיתוח אזור חדש לקידוחי נפט, תוך התמודדות מול רוסנפט וגזפרום.

תפוקת הנפט של החברה די יציבה, ונמצאת ברמה של כ-60 מיליון טון בשנה, מהם כ-10 מיליון טון משדה הנפט "פיודורובסקי".

בבעלות החברה נמצאים 24 אחוז ממניותיה של "חברת מדיה לאומית".

אלכסיי נבלני, שהוא בעל מניות מיעוט בחברה, ציין בהודעות לתקשורות שחלק משמעותי מתפוקת הנפט של החברה נמכר דרך חברה שבבעלות חברו הקרוב של ולדימיר פוטין. ניסיונותיו לקבל הסברים על הנושא ממנהלי החברה לא זכו לכל מענה.

==קישורים חיצוניים==

* 
* [http://www.answers.com/topic/oao-surgutneftegaz נתונים כלליים]

קטגוריה:רוסיה: חברות נפט
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך במוסקבה
קטגוריה:חנטי ומנסי (יוגרה)
Cython

Cython היא שפת תכנות דמוית פייתון המאפשרת קריאה לפונקציות בשפות C/C++ ואפשרות הכרזה מראש על טיפוס המשתנים (טיפוסיות סטטית).

Cython מאפשרת כתיבת מודולי הרחבה ל-CPython. קוד פייתון רגיל יכול להשתמש בהרחבות אלו בצורה דומה למודולי פייתון. בשונה מקוד פייתון, Cython מתקמפל לשפת C, והקוד עושה שימוש בקריאות ישירות ל-CPython ולספרייה הסטנדרטית. הודות לטכניקה זו זמן הריצה של פונקציות הנכתבות ב-Cython לרוב קצר יותר, אך יוצר תלות בין המודול לבין מפרש הפייתון והספרייה הסטנדרטית.

Cython היא נגזרת של שפת Pyrex והיא מרחיבה את האופטימזציות והיכולות שלה. השפה נוצרה כפיצול מ-Pyrex ב-2007 על ידי מפתחי התוכנה המתמטית Sage, שיצרו את SageX. לאחר שמתכנתים רבים הורידו את Sage רק כדי להשתמש ב-SageX, וכיוון שמתכנתים של הרחבות אחרות (LXML), תחזקו פיצולים משלהם לPyrex, הוחלט להוציא את SageX מSage, ולאחדו עם cython-lxml.

Cython נפוצה בשימוש בקרב מתכנתי פייתון המפתחים תוכנות וספריות מדעיות, ובפרט תוכנת המתמטיקה Sage וספריות הפייתון הפופולריות SciPy, pandas ו-scikit-learn.

==דוגמת קוד==
Hello World ב-Cython
מקובל להשתמש בהרחבת <code>distutils</code> לצורך קימפול, ומאחר ש-Cython מתממשקת עם Python C API מקובל להגדיר מספר קבצים:
* קובץ <code>setup.py</code> שעושה שימוש ב-<code>distutils</code> לצורך בנייה ויצירת המודול
* תוכנית פייתון שעושה שימוש במודול המרחיב
* קובצי קוד Cython

דוגמת הקוד הבאה מסבירה את תהליך הקימפול וההרצה של תוכנית פשוטה:

<syntaxhighlight lang="Python">
# hello.pyx - Python Module, this code will be translated to C by Cython.
def say_hello():
 print "Hello World!"
</syntaxhighlight>

<syntaxhighlight lang="Python">
# launch.py - Python stub loader, loads the module that was made by Cython.

# This code is always interpreted, like normal Python.
# It is not compiled to C.

import hello
hello.say_hello()
</syntaxhighlight>

<syntaxhighlight lang="Python">
# setup.py - unnecessary if not redistributing the code, see below
from distutils.core import setup
from Cython.Build import cythonize

setup(name = 'Hello world app',
 ext_modules = cythonize("*.pyx"))
</syntaxhighlight>

לקימפול, ואחר כך להרצת התוכנית נדרשות הפקודות הבאות:

<syntaxhighlight lang="Bash">
$ python setup.py build_ext --inplace
$ python launch.py
</syntaxhighlight>

==קישורים חיצוניים==
* 

קטגוריה:פייתון
זיקית (קומיקס)

זיקית (באנגלית: Chameleon) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. דמותו הופיעה לראשונה בחוברת The Amazing Spider-Man #1 ממרץ 1963 ונוצרה על ידי הכותב סטן לי והמאייר סטיב דיטקו. 

זיקית הוא האלטר אגו של דמיטרי סמרדיאקוב, אזרח סובייטי שבצעירותו שירת את אחיו למחצה קרייבן הצייד, סרגיי קרבינוף. למרות שהשניים היו חברים, סרגיי נהג להתעלל באחיו, מה שהוביל את דמיטרי להעריץ אותו, אך גם עורר בו רגשי טינה כלפיו. לבסוף, סמרדיאקוב היגר לארצות הברית והחל לרכוש שם לעצמו כאשר נהג להשתמש בכישרונו להתחזות לחברים ושכנים. במהלך פעילותו הקרימינלית הראשונה בזהות הזיקית, דמיטרי התחזה לספיידרמן אך הוא נחשף ונעצר. זמן מה לאחר מכן גם קרבינוף היגר לארצות הברית, והזיקית הפנה את תשומת לבו של אחיו לספיידרמן. השניים הפכו עד מהרה לאויביו המושבעים של ספיידרמן, ולחלק מגלריית הנבלים הנרחבת שלו.

הזיקית השפיע על קרייבן הצייד להתחיל לצוד את ספיידרמן. שני האחים נלחמו יחדיו באיירון מן והתעמתו עם הענק הירוק. בשלב מסוים, הזיקית התחפש למדען הנרי פים וגנב ממעבדתו מסמכים סודיים עבור ארגון הטרור הידרה. אולם, הוא נעצר בידי פים, שהיה תחת הזהות איש הנמלה. הזיקית התחזה לנבל בשם טורפדו ולחם בדרדוויל.

כאשר קרייבן הצייד התאבד, הזיקית הפך לאובססיבי ורצה לגרום לספיידרמן לסבול על כך שלא מנע את התאבדותו של אחיו. הוא רקח נסיוב שגרם לפניו להיות חסרי הבעה וקפואים, חטף את ג'יי ג'ונה ג'יימסון וקיבל הצעה ממשפחת המאפיה להפוך לראש הפשע המאורגן, תוך כריתת ברית עם ראש פטיש. תוך שהוא מתחזה למדען, הזיקית פשט את ספיידרמן מכוחותיו לזמן קצר והצטרף לעקרב כדי להילחם גם בספיידרמן וגם בחתולה השחורה. אולם, הוא נמלט לאחר שתוכניתו סוכלה.

מהלכו הבא של הזיקית היה לכרות ברית עם הארי אוסבורן, הגובלין הירוק השני. לפני מותו של הארי, הוא אמר לו שזהותו הסודית של ספיידרמן יכולה להיות קשורה בפיטר פארקר, וכן הורה לו לבנות אנדרואידים בדמותם של הוריו הביולוגיים של פארקר. תוכנית זו הובילה להתמוטטות פסיכוטית של ספיידרמן ושל הזיקית. בהמשך, הזיקית למד שפיטר פארקר הוא אכן ספיידרמן, ותקף אותו דרך בני משפחתו וחבריו הקרובים. אולם, מרי ג'יין ווטסון הכניעה אותו באמצעות מקל בייסבול.

באירועי "קצוות הארץ" שלאחר מלחמת האזרחים של מארוול, הזיקית הופיע כחבר בקבוצת ששת המרושעים של דוקטור אוקטופוס, והתחזה לקפטן אמריקה בניסיון להסתנן לתוך בסיס צבאי.

== קישורים חיצוניים ==
* [https://www.marvel.com/characters/chameleon דף הדמות] באתר הרשמי של מארוול קומיקס
* [https://marvel.fandom.com/wiki/Chameleon דף הדמות] בפרויקט פאנדום של מארוול קומיקס

==הערות שוליים==

קטגוריה:נבלי על במארוול קומיקס
קטגוריה:ספיידרמן: דמויות